Document ID: 31983R1167

*****
ΚΑΝΟΝΙΣΜΟΣ (ΕΟΚ) αριθ. 1167/83 ΤΗΣ ΕΠΙΤΡΟΠΗΣ
της 17ης Μαΐου 1983
για τροποποίηση του κανονισμού (ΕΟΚ) αριθ. 3418/82 περί των λεπτομερειών θέσεως σε πώληση ελαιούχων σπόρων που ευρίσκονται στην κατοχή των οργανισμών παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 26 παράγραφος 3 και το άρθρο 27 παράγραφος 5,
τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή των κραμβόσπορων, των γογγυλόσπορων και των ηλιανθόσπορων (3), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6,
τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοστούν στο πλαίσιο της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 771/83 (5) και ιδίως το άρθρο 4 παράγραφος 3,
Εκτιμώντας:
ότι σύμφωνα με το άρθρο 3 παράγραφος 1 του κανονισμού (ΕΟΚ) αριθ. 3418/82 της Επιτροπής (6), σε περίπτωση διαρκούς πώλησης, ο οργανισμός παρέμβασης προβαίνει σε συμφωνία για πώληση με οιονδήποτε παρουσιάζει, κατά τη διάρκεια εργάσιμης ημέρας, συμφέρουσα προσφορά για παρτίδα ή παρτίδες ελαιούχων σπόρων που δεν έχουν πωληθεί προηγουμένως·
ότι στην προηγούμενη περίπτωση, ο οργανισμός, παρέμβασης είναι σε θέση να δεχτεί τις προσφορές που υποβάλλονται την ημέρα της δημοσίευσης της προκήρυξης δημοπρασίας στην Επίσημη Εφημερίδα των Ευρωπαϊκών Κοινοτήτων· ότι η αποκτηθείσα πείρα έχει δείξει ότι η πρακτική αυτή ενδέχεται να οδηγήσει σε διακριτική μεταχείριση μεταξύ των εμπορευομένων των διαφόρων Κρατών μελών· ότι, για να αντιμετωπισθεί η κατάσταση αυτή, πρέπει να προβλεφθεί προθεσμία μεταξύ της ημερομηνίας δημοσίευσης της προκήρυξης δημοπρασίας και της ημερομηνίας από την οποία οι προσφορές αρχίζουν να παραλαβάνονται·
ότι τα μέτρα που προβλέπονται στην παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΟΚ) αριθ. 3418/82, η παράγραφος 1 αντικαθίσταται από το ακόλουθο κείμενο:
«1. Ο οργανισμός παρέμβασης προβαίνει σε συμφωνία για πώληση με οιονδήποτε παρουσιάζει, κατά τη διάρκεια εργάσιμης ημέρας, συμφέρουσα προσφορά για παρτίδα ή παρτίδες που δεν έχουν πωληθεί προηγουμένως.
Εντούτοις οι προσφορές γίνονται δεκτές μόνο από την τρίτη εργάσιμη ημέρα μετά την ημερομηνία δημοσίευσης της προκήρυξης δημοπρασίας στην Επίσημη Εφημερίδα των Ευρωπαϊκών Κοινοτήτων.
Κάθε προσφορά που υποβάλλεται πριν την ημερομηνία αυτή θεωρείται ότι υποβάλλεται την τρίτη εργάσιμη ημέρα από την ημέρα της δημοσίευσης αυτής.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 17 Μαΐου 1983.

Labels: 3
17